**Správa výboru**

Výbor Národnej rady Slovenskej republiky pre obranu a bezpečnosť (ďalej len výbor) predkladá v súlade s uznesením Národnej rady Slovenskej republiky číslo 29 z 10. augusta 2010 a § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) správu výboru o stave použitia informačno-technických prostriedkov za I. polrok 2011.

V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Slovenskú informačnú službu, Ministerstvo vnútra SR - Policajný zbor, Železničná polícia, Ministerstvo obrany SR - Vojenské spravodajstvo / zvlášť Vojenské obranné spravodajstvo, zvlášť Vojenská spravodajská služba/, Ministerstvo spravodlivosti - Zbor väzenskej a justičnej stráže, Ministerstvo financií - Colná správa, v mesiaci júl 2011 o zaslanie správy o použití informačno-technických prostriedkov za I. polrok 2011.

V správe, výbor okrem dotknutými subjektmi uvedených informácií týkajúcich sa uplatňovania zákona o ochrane pred odpočúvaním, požiadal uviesť počet realizovaných prípadov použitia informačno-technických prostriedkov (ITP) v členení podľa § 2, ods.1, písm. a), b), c), zákona o ochrane pred odpočúvaním a v každej kategórii žiadal uviesť nasledujúce údaje:

a) počet žiadostí na použitie ITP – § 4 ods.1, z toho:

počet zákonným sudcom písomne povolených súhlasov/prípadov použitia ITP – vydané súhlasy (§ 6 ods.3 zákona)

počet zákonným sudcom písomne nepovolených súhlasov/ prípadov použitia ITP – odmietnuté žiadosti (§ 6, ods.3 zákona)

počet prípadov, v ktorých sa predložila opakovaná žiadosť zákonnému sudcovi na predlženie doby použitia ITP (§ 4 ods. 2) v tom istom prípade, z toho:

počet zákonným sudcom písomne povolených súhlasov/prípadov použitia ITP – vydané súhlasy (§ 6 ods. 3 zákona)

počet zákonným sudcom písomne nepovolených súhlasov/ prípadov použitia ITP – odmietnuté žiadosti (§ 6 ods. 3 zákona),

 c) počty prípadov použitia ITP v zmysle § 5 ods. 1 a 2 zákona NR SR č.166/2003 Z. z., z toho:

počet žiadostí o dodatočný súhlas, v ktorých zákonný sudca vydal súhlas

počet zákonným sudcom odmietnutých žiadostí o dodatočný súhlas

počet súhlasov/prípadov použitia ITP, pri ktorých bol dosiahnutý zákonom uznaný účel a cieľ, ktorý bol povolený zákonným sudcom, vo väzbe na § 3 a  § 7 zákona o ochrane pred odpočúvaním, kedy ITP možno použiť iba vtedy, ak je to v demokratickej spoločnosti nevyhnutné na zabezpečenie bezpečnosti štátu, obranu štátu, predchádzanie a objasňovanie trestnej činnosti alebo na ochranu práv a slobôd iných, teda zistili sa skutočnosti významné na dosiahnutie zákonom ustanoveného účelu použitia ITP

počty prípadov, v ktorých informácie získané použitím ITP boli použité ako dôkaz v trestnom konaní

počet zákonným sudcom zistených prípadov nezákonného použitia ITP

Správu o použití informačno-technických prostriedkov za I. polrok 2011 predložili všetky dotknuté subjekty vo verzii neobsahujúcej utajované skutočnosti a niektoré z nich aj informácie vo verzii obsahujúcej utajované skutočnosti.

Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v nasledujúcej časti správy.

Použitie informačno-technických prostriedkov

 **Slovenskou informačnou službou** za I. polrok 2011

###### Zákonný rámec použitia informačno-technických prostriedkov

Slovenská informačná služba (ďalej len „SIS“) je podľa § 10 ods. 1 písm. b) zákona Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov a § 2 ods. 2 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov oprávnená používať pri plnení svojich zákonných úloh informačno-technické prostriedky (ďalej len „ITP“). Ich použitím je možné zasahovať do súkromia občanov bez ich predchádzajúceho súhlasu, avšak len za podmienok ustanovených zákonom.

Toto zákonné oprávnenie je podmienené predchádzajúcim písomným súhlasom zákonného sudcu. ITP však možno použiť len na nevyhnutný čas, najdlhšie na šesť mesiacov. Lehota začína plynúť dňom udelenia súhlasu sudcu. Ak je nevyhnutné použiť naraz alebo následne niekoľko druhov ITP, každý z nich možno použiť len v rozsahu výslovne udeleného súhlasu. Ak sa má ITP použiť v miestach, ktoré nie sú verejne prístupné, sudca, ktorý udeľuje písomný súhlas, rozhodne i o tom, či sa súhlas vzťahuje aj na vstup na tieto miesta.

###### Použitie ITP v I. polroku 2011

SIS v I. polroku 2011 podala 314 žiadostí o použitie ITP,[[1]](#footnote-2) pričom sudcovia vydali 313 súhlasov na ich použitie; jedna žiadosť SIS bola zamietnutá.

Z realizovaných 313 použití ITP bolo v termíne predloženia správy (t. j. do 27. 7. 2011) z hľadiska dosiahnutia zákonom uznaného účelu a cieľa, na ktorý slúži, vyhodnotených 105 prípadov. Zákonom uznaný účel a cieľ bol dosiahnutý pri 86 použitiach ITP a nebol dosiahnutý v 19 prípadoch. K termínu predloženia správy nebolo možné vyhodnotiť zvyšných 208 realizovaných prípadov.[[2]](#footnote-3)

Použité technické riešenia spolu s prísnymi organizačnými a kontrolnými opatreniami zaručujú kontrolu zákonnosti pri používaní ITP a vylučujú možnosť neoprávneného zásahu do systému odpočúvania, ako ajukladania a archivovania takýmto spôsobom získaných dát.

V priebehu I. polroka roka 2011 nedošlo zo strany SIS k žiadnemu prípadu nezákonného použitia ITP.

**Tabuľka: Použitie ITP v I. polroku 2011**

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods. 1 písm. a)** | **§ 2 ods. 1 písm. b)** | **§ 2 ods. 1 písm. c)** | **Celkový počet** |
|  | **Počet žiadostí na použitie ITP – § 4 ods. 1** | 4 | 250 | 60 | 314 |
|  | ***z toho:*** *vydané súhlasy* | 4 | 250 | 59 | 313 |
|  |  *odmietnuté žiadosti sudcom* | 0 | 0 | 1 | 1 |
|  | **Počet opakovaných žiadostí\* na predĺženie doby použitia ITP v tom istom prípade – § 4 ods. 2** | 0 | 0 | 0 | 0 |
|  | ***z toho:*** *vydané súhlasy* | 0 | 0 | 0 | 0 |
|  |  *odmietnuté žiadosti sudcom* | 0 | 0 | 0 | 0 |
|  | **Počet prípadov použitia ITP v zmysle§ 5 ods. 1 a 2 – dodatočné súhlasy\*\*** | - | - | - | - |
|  | ***z toho:*** *vydané súhlasy* | - | - | - | - |
|  |  *odmietnuté žiadosti sudcom* | - | - | - | - |
|  | **Počet ITP, u ktorých bol dosiahnutý zákonom uznaný účel a cieľ** | 3 | 69 | 14 | 86 |
|  | **Počet ITP, u ktorých nebol dosiahnutý zákonom uznaný účel a cieľ** | 1 | 16 | 2 | 19 |
|  | **Počty prípadov použitia ITP, z ktorých boli informácie použité ako dôkaz v trestnom konaní\*\*\*** | - | - | - | - |
|  | **Počet prípadov nezákonného použitia ITP** | 0 | 0 | 0 | 0 |
|  | **Celkový počet žiadostí na použitie ITP***súčet r. 1+4+7* | 4 | 250 | 60 | 314 |
|  | **Celkový počet vydaných súhlasov***súčet r. 2+5+8* | 4 | 250 | 59 | 313 |
|  | **Celkový počet odmietnutých žiadostí***súčet r. 3+6+9* | 0 | 0 | 1 | 1 |

Vysvetlivky:

\* Každá žiadosť o použitie ITP, vrátane žiadosti o predĺženie lehoty použitia ITP sa eviduje samostatne.

\*\* SIS nemá oprávnenie použiť ITP bez predchádzajúceho súhlasu sudcu, touto kompetenciou disponuje iba Policajný zbor.

\*\*\* Zmyslom použitia ITP Slovenskou informačnou službou nie je primárne využitie získaných poznatkov v trestnom konaní, keďže SIS podľa právneho poriadku Slovenskej republiky nie je orgánom činným v trestnom konaní. Výsledky použitia ITP odstupuje SIS orgánom činným v trestnom konaní za účelom ďalšieho využitia.

Použitie informačno-technických prostriedkov v pôsobnosti

**Policajného zboru SR** za I. polrok 2011

 Policajný zbor podľa § 2 zákona č. 166/2003 Z. z. o ochrane pred odpočúvaním pôsobí jednak ako orgán štátu, ktorý je oprávnený používať ITP, a aj ako subjekt, ktorý po predložení písomného súhlasu zákonného sudcu technicky zabezpečuje používanie ITP aj pre iné orgány štátu (Železničná polícia do 31. 12. 2010, Colná správa, Zbor väzenskej a justičnej stráže, Vojenské spravodajstvo).

 Nasledujúca informácia obsahuje prípady použitia ITP, kedy žiadateľom o použitie ITP bol Policajný zbor a neobsahuje údaje o prípadoch, pri ktorých bol žiadateľom o ich použitie iný orgán štátu, ani prípady použitia ITP podľa Trestného poriadku.

 Jednotlivé žiadosti na použitie ITP podľa zákona č. 166/2003 Z. z. o ochrane pred odpočúvaním boli v I. polroku 2011 realizované takto:

1. Podľa § 4 ods. 1 bolo uplatnených 951 žiadostí na použitie ITP, pričom zákonný sudca udelil súhlas v 932 prípadoch a v 19 prípadoch nevydal súhlas na použitie ITP.

2. Opakované žiadosti o predĺženie doby použitia ITP podľa § 4 ods. 2 boli predložené v 54 prípadoch, súhlas na použitie ITP bol vydaný v 53 prípadoch a v 1 prípade súhlas vydaný nebol.

3. V prípade, keď vec nezniesla odklad podľa § 5 ods. 1 a 2, bolo uplatnených 5 žiadostí o použitie ITP, dodatočný súhlas zákonného sudcu na použitie ITP bol vydaný a doručený v zákonnej lehote do 12 hodín vo všetkých prípadoch.

4. Zákonom uznaný účel a cieľ použitia ITP podľa § 3 a § 7 bol dosiahnutý v 842 prípadoch a v 148 prípadoch nebol tento účel a cieľ dosiahnutý.

5. Informácie získané použitím ITP boli využité ako dôkaz v trestnom konaní v 49 prípadoch. Výsledky využitia informácií získaných použitím ITP v jednotlivých prípadoch sú u oprávnených žiadateľov, ktorí skúmali (spolu so zákonným sudcom), či trvajú dôvody použitia ITP.

6. Nezákonné použitie ITP v I. polroku 2011 nebolo zákonným sudcom zistené.

 Podrobnejší prehľad o počte realizovaných prípadov použitia ITP v členení podľa § 2 ods. 1 písm. a), b), c) je uvedený v priloženej tabuľke.

**Štatistický prehľad o používaní informačno-technických prostriedkov**

**za obdobie I. polroku 2011 v pôsobnosti Policajného zboru**

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods. 1 písm. a)** | **§ 2 ods. 1 písm. b)** | **§ 2 ods. 1****písm. c)** | **Celkový počet** |
| 1. | **Počet žiadostí na použitie ITP-§ 4 ods.1** **z toho :** | - | 948 | 3 | 951 |
| 2. | Vydané súhlasy | - | 930 | 2 | 932 |
| 3. | Odmietnuté žiadosti | - | 18 | 1 | 19 |
| 4. | **Počet opakovaných žiadostí na predĺženie doby použitia ITP v tom prípade - § 4 ods.2****z toho:** | - | 53 | 1 | 54 |
| 5. | Vydané súhlasy | - | 52 | 1 | 53 |
| 6. | Odmietnuté žiadosti | - | 1 | - | 1 |
| 7. | **Počet prípadov použitia ITP v zmysle § 5 ods.1 a 2-dodatočné súhlasy** | - | 5 | - | 5 |
| 8. | Vydané súhlasy | - | 5 | - | 5 |
| 9. | Odmietnuté žiadosti | - | - | - | - |
| 10. | **Počet ITP , u ktorých bol dosiahnutý zákonom uznaný účel a cieľ** | - | 840 | 2 | 842 |
| 11. | **Počet ITP , u ktorých nebol dosiahnutý zákonom uznaný účel a cieľ** | - | 147 | 1 | 148 |
| 12. | **Počet prípadov použitia ITP, z ktorých boli informácie použité ako dôkaz v trestnom konaní** | - | 39 | 10 | 49 |
| 13. | **Počet prípadov nezákonného použitia ITP** | - | - | - | - |
| 14. | **Celkový počet žiadostí na použitie ITP** –súčet r. 1+4+7 | - | 1006 | 4 | 1010 |
| 15. | **Celkový počet vydaných súhlasov** – súčet r. 2+5+8 | - | 987 | 3 | 990 |
| 16. | **Celkový počet odmietnutých žiadostí** – súčet r. 3+6+9 | - | 19 | 1 | 20 |

Použitie informačno-technických prostriedkovv pôsobnosti  **Ministerstva obrany SR – Vojenským spravodajstvom**

za I. polrok 2011

 Použitie informačno-technických prostriedkov (ďalej len „ITP“) v pôsobnosti Vojenského spravodajstva upravuje zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov (ďalej len „zákon o ochrane pred odpočúvaním“) a zákon č. 198/1994 Z. z. o Vojenskom spravodajstve v znení neskorších predpisov (ďalej len „zákon o Vojenskom spravodajstve“). Podrobnosti o používaní ITP, spôsoboch ich vyžadovania, evidovania a kontrole upravuje ďalej Vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení neskorších predpisov a interné normatívne akty Vojenského obranného spravodajstva a Vojenskej spravodajskej služby.

**Časť Vojenské obranné spravodajstvo**

Vojenské obranné spravodajstvo využívalo ITP v súlade s ustanoveniami zákona o ochrane pred odpočúvaním a zákona o Vojenskom spravodajstve, pričom použitie ITP bolo realizované vo všetkých prípadoch v súlade s ustanovením § 4 zákona o ochrane pred odpočúvaním na základe predchádzajúceho písomného súhlasu zákonného sudcu. Ani v jednom prípade **nedošlo k nezákonnému využitiu ITP**.

 a) Vojenské obranné spravodajstvo za obdobie I. polroku 2011 podalo celkom **67** žiadostí na použitie ITP v súlade s ustanoveniami § 4 ods. 1 zákona o ochrane pred odpočúvaním. Z tohto počtu bolo zákonným sudcom vydaných **58** písomných súhlasov na použitie ITP, **deväť žiadostí** bolo odmietnutých (§ 6 ods. 3).

 b) Vojenské obranné spravodajstvo predložilo zákonnému sudcovi celkom **4** žiadosti na predĺženie doby použitia ITP v tom istom prípade (§ 4 ods. 2). Na všetky predložené žiadosti o predĺženie doby použitia ITP boli zákonným sudcom vydané písomné súhlasy na ich použitie.

 c) Vojenské obranné spravodajstvo nemá zákonné oprávnenie na uplatňovanie ustanovenia § 5 zákona o ochrane pred odpočúvaním a v žiadnom z realizovaných prípadov ITP nedošlo k ich použitiu bez predchádzajúceho súhlasu zákonného sudcu.

 Všetky ITP boli použité v súlade s ustanoveniami § 3 zákona o ochrane pred odpočúvaním, kedy ich použitie bolo nevyhnutné na zabezpečenie bezpečnosti štátu, obrany štátu, predchádzanie a objasňovanie trestnej činnosti alebo na ochranu práv a slobôd iných a boli použité len v nevyhnutnom rozsahu. Z celkového počtu **62** vydaných písomných súhlasov zákonného sudcu na použitie ITP Vojenským obranným spravodajstvom bol zákonom uznaný účel a cieľ dosiahnutý v  **62** prípadoch.

 Informácie získané použitím ITP v rámci Vojenského obranného spravodajstva **neboli** použité ako dôkaz v trestnom konaní.

 Vojenské obranné spravodajstvo za obdobie I. polroku 2011 nedisponuje žiadnym zistením sudcu o prípadoch nezákonného použitia ITP.

*

**Časť Vojenská spravodajská služba**

Vojenská spravodajská služba získava, sústreďuje a vyhodnocuje informácie o aktivitách, ktoré sa primárne dejú mimo územia Slovenskej republiky a smerujú proti suverenite, zvrchovanosti, územnej celistvosti a obranyschopnosti Slovenskej republiky a zároveň môžu vážne poškodiť, alebo ohroziť ďalšie chránené záujmy Slovenskej republiky.

Vojenská spravodajská služba plní v rozsahu svojej pôsobnosti aj ďalšie úlohy podľa osobitných predpisov a úlohy vyplývajúce z medzinárodných zmlúv a dohôd, ktorými je Slovenská republika viazaná.

Priority Vojenskej spravodajskej služby a zameranie jej spravodajskej činnosti ako jedeného z pilierov bezpečnosti štátu, reflektovali na zmeny v geopolitickom postavení Slovenskej republiky vyplývajúce z členstva v NATO a EÚ.

Pri plnení priorít vyplývajúcich z úloh stanovených zákonom o Vojenskom spravodajstve, ktorých cieľom je získavanie, sústreďovanie a vyhodnocovanie informácií o aktivitách smerujúcich proti suverenite, zvrchovanosti, územnej celistvosti a obranyschopnosti Slovenskej republiky a ktoré zároveň môžu vážne poškodiť, alebo ohroziť ďalšie chránené záujmy Slovenskej republiky je Vojenská spravodajská služba v súlade s § 10 ods. 1 písm. b) zákona o Vojenskom spravodajstve a v zmysle § 2 ods. 2 zákona o ochrane pred odpočúvaním oprávnená použiť ITP.

Vojenská spravodajská služba v I. polroku 2011 v súlade s ustanoveniami zákona č. 166/2003 Z. z. o ochrane pred odpočúvaním využila v rámci svojej činnosti ITP, pričom na základe vyhodnotenia uvedeného použitia je možné konštatovať, že vo všetkých prípadoch bol dosiahnutý stanovený cieľ.

**Záver**

Na základe dosiahnutých reálnych výsledkov je možné konštatovať, že celý mechanizmus prípravy, realizácie, vyhodnocovania a využitia výsledkov dosiahnutých nasadením ITP v podmienkach Vojenského obranného spravodajstva ako aj Vojenskej spravodajskej služby prebiehal **striktne v súlade** s príslušnými ustanoveniami zákona č. 166/2003 Z. z. o ochrane pred odpočúvaním ako aj zákona č. 198/1994 Z. z. o Vojenskom spravodajstve. Odrazom tejto skutočnosti je fakt, že oprávnený sudca v **žiadnom z požadovaných prípadov**  nasadenia ITP nekonštatoval jeho nezákonné použitie.

**Vojenské obranné spravodajstvo – tabuľková časť**

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods.1 písm. a)** | **§ 2 ods.1 písm. b)** | **§ 2 ods.1 písm. c)** | **Celkový počet** |
| **a/1.** | **Počet žiadostí na použitie ITP – § 4 ods.1 , z toho:** | **-** | **63** | **2** | **67** |
| 2. | Vydané súhlasy (§ 6 ods.3): | - | 54 | 2 | 58 |
| 3. | Odmietnuté žiadosti (§ 6 ods. 3): | - | 9 | - | 9 |
| **b/4.** | **Počet prípadov, v ktorých sa predložila opakovaná žiadosť na predĺženie doby použitia ITP v tom istom prípade – § 4 ods. 2 , z toho:** | **-** | **2** | **-** | **4** |
| 5. | Vydané súhlasy (§ 6 ods.3): | - | 2 | - | 4 |
| 6. | Odmietnuté žiadosti (§ 6 ods. 3): | - | - | - | - |
| **c/7.** | **Počet prípadov použitia ITP v zmysle § 5 ods. 1 a 2 – dodatočné súhlasy, z toho:** | **-** | **-** | **-** | **-** |
| 8. | Počet žiadostí o dodatočný súhlas, v ktorých sudca vydal súhlas: | - | - | - | - |
| 9. | Počet zákonným sudcom odmietnutých žiadostí o dodatočný súhlas: | - | - | - | - |
| 10. | Počet ITP u ktorých bol dosiahnutý zákonom uznaný účel a cieľ (k § 3 a § 7) | - | 56 | 2 | 62 |
| 11. | Počty prípadov použitia ITP, z ktorých boli informácie použité ako dôkaz v trestnom konaní: | - | - | - | - |
| 12. | Počet zákonným sudcom zistených prípadov nezákonného použitia ITP: | - | - | - | - |

**Vojenská spravodajská služba – tabuľková časť**

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods.1 písm. a)** | **§ 2 ods.1 písm. b)** | **§ 2 ods.1 písm. c)** | **Celkový počet** |
| **a/1.** | **Počet žiadostí na použitie ITP – § 4 ods.1 , z toho:** | - | **1** | - | **1** |
| 2. | Vydané súhlasy (§ 6 ods.3): | **-** | 1 | **-** | 1 |
| 3. | Odmietnuté žiadosti (§ 6 ods. 3): | **-** | **-** | **-** | **-** |
| **b/4.** | **Počet prípadov, v ktorých sa predložila opakovaná žiadosť na predĺženie doby použitia ITP v tom istom prípade – § 4 ods. 2 , z toho:** | - | - | - | - |
| 5. | Vydané súhlasy (§ 6 ods.3): | **-** | **-** | **-** | **-** |
| 6. | Odmietnuté žiadosti (§ 6 ods. 3): | **-** | **-** | **-** | **-** |
| **c/7.** | **Počet prípadov použitia ITP v zmysle § 5 ods. 1 a 2 – dodatočné súhlasy, z toho:** | - | - | - | - |
| 8. | Počet žiadostí o dodatočný súhlas, v ktorých sudca vydal súhlas: | **-** | **-** | **-** | **-** |
| 9. | Počet zákonným sudcom odmietnutých žiadostí o dodatočný súhlas: | **-** | **-** | **-** | **-** |
| 10. | Počet ITP u ktorých bol dosiahnutý zákonom uznaný účel a cieľ (k § 3 a § 7) | - | 1 | - | 1 |
| 11. | Počty prípadov použitia ITP, z ktorých boli informácie použité ako dôkaz v trestnom konaní: | - | - | - | - |
| 12. | Počet zákonným sudcom zistených prípadov nezákonného použitia ITP: | - | - | - | - |

Použitie informačno-technických prostriedkov v pôsobnosti

**Ministerstva financií SR – Colná správa** za I. polrok 2011

 Colná správa v prvom polroku 2011 používala informačno-technické prostriedky (ďalej len „ITP“) v súlade s ustanoveniami zákona č. 166/2003 Z. z. a  zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov (ďalej len „zákon č. 652/2004 Z. z.“).

 Podľa § 29 zákona č. 652/2004 Z. z. využívala colná správa ITP pri odhaľovaní obzvlášť závažných trestných činov spáchaných v súvislosti s porušením colných predpisov alebo daňových predpisov na úseku dovozu, vývozu a tranzitu omamných látok, psychotropných látok a ich prekurzorov, jedov, rádioaktívnych látok
a zbraní, boja proti hospodárskej trestnej činnosti, colných a daňových únikov a nezákonných finančných operácií alebo iných úmyselných trestných činov, na ktorých konanie zaväzuje medzinárodná zmluva, ktorou je Slovenská republika viazaná a pri odhaľovaní páchateľov uvedených trestných činov,
ako aj pri odhaľovaní trestných činov colníkov vo vymedzenej oblasti.

* Na zabezpečenie týchto úkonov bolo vydané pod stupňom utajenia „Vyhradené“ nariadenie generálneho riaditeľa CR SR č. 25/2005 zo dňa 1. februára 2005 „Používanie informačno – technických prostriedkov špecializovanými útvarmi colnej správy“. Uvedené nariadenie upravuje základné pojmy, subjekty oprávnené používať ITP, súčinnosť pri realizácii informačno-technického úkonu (ďalej len „ITU“), postup pri realizácii ITP, poskytovanie informácií, dokumentáciu a evidenciu z ITU.
* Colná správa v prvom polroku 2011 podľa § 4 ods. 1 zákona č. 166/2003 Z. z. predložila zákonnému sudcovi 111 prvotných písomných žiadostí, z ktorých bol v 107 prípadoch písomne vydaný súhlas príslušného krajského súdu na použitie ITP. V prvom polroku 2011 colná správa eviduje 4 odmietnuté žiadosti príslušného krajského súdu na použitie ITP.
* V prvom polroku 2011 colná správa predložila opakovanú žiadosť zákonnému sudcovi na predĺženie doby použitia ITP v tom istom prípade podľa § 4 ods. 2 zákona č.166/2003 Z. z. v  12 prípadoch, kde zákonný sudca písomne udelil súhlas na predĺženie doby použitia ITP vo všetkých 12 prípadoch. Colná správa neeviduje žiadny prípad, kde by nebol daný písomný súhlas zákonného sudcu na predĺženie doby použitia ITP
pri opakovanej žiadosti.
* Colná správa v prvom polroku 2011 neeviduje žiadny prípad použitia ITP podľa § 5 ods. 1 a 2 zákona
č. 166/2003 Z. z.
* Z celkového počtu súhlasov vydaných zákonným sudcom v prvom polroku 2011 bol v 91 prípadoch dosiahnutý zákonom uznávaný účel a cieľ, ktorý povolil zákonný sudca, s väzbou na ustanovenia § 3 a § 7 zákona č. 166/2003 Z. z., keď ITP možno použiť iba vtedy, ak je to v demokratickej spoločnosti nevyhnutné na zabezpečenie bezpečnosti štátu, obranu štátu, predchádzanie a objasňovanie trestnej činnosti alebo na ochranu práv a slobôd iných, teda zistili sa skutočnosti významné na dosiahnutie zákonom ustanoveného účelu použitia ITP. Colná správa za prvý polrok 2011 evidovala 12 prípadov použitia ITP, pri ktorých nebol dosiahnutý zákonom uznávaný cieľ.
* V prvom polroku 2011 colná správa neeviduje žiadny prípad informácie získanej použitím ITP, ktorá bola uplatnená ako dôkaz v trestnom konaní.
* Z celkového počtu prípadov v prvom polroku 2011 nebol zaznamenaný žiadny prípad nezákonného použitia ITP.

**Tabuľka: Použitie ITP v I. polroku 2011**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | **Obsahový počet** | **§ 2 ods. 1 písm. a)** | **§ 2 ods. 1 písm. b)** | **§ 2 ods. 1 písm. c)** | **Celkový počet** |
| **1.** | **Počet žiadostí na použitie ITP – § 4. ods. 1, z toho :** | **0** | **111** | **0** | **111** |
| 2. | Vydané súhlasy | **0** | **107** | **0** | **107** |
| 3. | Odmietnuté žiadosti | **0** | **4** | **0** | **4** |
| **4.** | **Počet opakovaných žiadostí\* na predĺženie doby použitia ITP v tom istom prípade - § 4 ods. 2, z toho :** | **0** | **12** | **0** | **12** |
| 5. | Vydané súhlasy | **0** | **12** | **0** | **12** |
| 6. | Odmietnuté žiadosti | **0** | **0** | **0** | **0** |
| **7.**  | **Počet prípadov použitia\*\* ITP v zmysle § 5 ods. 1 a 2 – dodatočné súhlasy, z toho:**  | **0** | **0** | **0** | **0** |
| 8. | Vydané súhlasy | **0** | **0** | **0** | **0** |
| 9. | Odmietnuté žiadosti | **0** | **0** | **0** | **0** |
| **10.** | **Počet ITP, u ktorých bol dosiahnutý zákonom uznávaný ciel** | **0** | **91** | **0** | **91** |
| **11.** | **Počet ITP, u ktorých nebol dosiahnutý zákonom uznávaný ciel** | **0** | **12** | **0** | **12** |
| **12.** | **Počty prípadov použitia ITP, z ktorých boli informácie použité ako dôkaz v trestnom konaní**  | **0** | **0** | **0** | **0** |
| **13.** | **Počet prípadov nezákonného použitia ITP** | **0** | **0** | **0** | **0** |
| **14.** | **Celkový počet žiadostí na použitie ITP – súčet r. 1+4+7** | **0** | **123** | **0** | **123** |
| **15.** | **Celkový počet vydaných súhlasov – súčet r. 2+5+8** | **0** | **119** | **0** | **119** |
| **16.** | **Celkový počet odmietnutých žiadostí – súčet r. 3+6+9** | **0** | **4** | **0** | **4** |
|  |  |  |  |  |  |
|  |  |  |  |  |  |
|  | \* každá žiadosť o predĺženie ITP sa počíta ako samostatný prípad ITP |  |  |  |
|  | \*\* platí iba pre MV SR |  |  |  |  |

Použitie informačno-technických prostriedkov v pôsobnosti

**Ministerstva spravodlivosti SR – Zbor väzenskej a justičnej stráže** za I. polrok 2011

Za Ministerstvo spravodlivosti Slovenskej republiky, Vám predkladám správu vypracovanú na podkladoch údajov oznámených súdmi Slovenskej republiky, ktoré sú podľa zákona č. 166/2003 Z. z. v platnom znení vecne príslušné na konanie o informačno-technických prostriedkoch (ďalej len „ITP“).

 Žiadosti o vydanie súhlasu na použitie ITP súdom vecne príslušným na konanie predkladali štátne orgány v zmysle ustanovenia § 2 zákona č. 166/2003 Z. z. v platnom znení, t. j. **Policajný** **zbor** **Slovenskej** **republiky,** **Slovenská** **informačná** **služba, Colná** **správa, Zbor** **väzenskej** **a justičnej** **stráže, Ministerstvo** **obrany** **Slovenskej** **republiky (Vojenské** **obranné** **spravodajstvo,** **Vojenská** **spravodajská** **služba).**

 Na základe zákona č. **547/2010** Z. z. o  začlenení Železničnej polície do Policajného zboru a  o zmene a doplnení niektorých zákonov, účinnom od 1. januára 2011 už subjekt – Železničná polícia nie je príslušný na podávanie žiadostí o súhlas na použitie ITP.

 V rámci **Zboru väzenskej a justičnej stráže Slovenskej republiky,** poverení príslušníci Zboru väzenskej a justičnej stráže vykonávajúci trestné konanie podľa § 10 ods. 8 písm. d) Trestného poriadku, ani príslušníci tohto zboru vykonávajúci operatívno - pátraciu činnosť v podmienkach výkonu väzby a výkonu trestu odňatia slobody, v I. polroku 2011 ani v jednom prípade nepoužili ITP podľa príslušných ustanovení zákona č. 166/2003 Z. z. v platnom znení (list generálneho riaditeľa ZVJS + tabuľka sú v prílohe).

 Od **1.** **januára** **2005, môžu** vyššie uvedené štátne orgány žiadosti o vydanie súhlasu na použitie ITP podávať aj na Špecializovaný trestný súd (predtým Špeciálny súd), na základe zákona č.458/2003 Z. z. o zriadení Špeciálneho súdu a Špeciálnej prokuratúry a  zákona č. 291/2009 Z. z. o Špecializovanom trestnom súde a o zmene a doplnení niektorých zákonov.

 Podľa oznámenia predsedu **Špecializovaného trestného súdu** v I. polroku 2011 bolo podaných celkom **53** žiadostí o vydanie súhlasu na použitie ITP podľa

ustanovenia **§** **4** **ods. 1, § 4 ods. 2** zákona č. 166/2003 Z. z. v platnom znení.

 Podľa ustanovenia **§ 4 ods. 1** zákona č. 166/2003 Z. z. v platnom znení bolo podaných **50 žiadostí** o vydanie súhlasu na použitie ITP. Súd vyhovel **35** žiadostiam a vydal súhlas na použitie ITP. **15** žiadostí na vydanie súhlasu na použitie ITP zamietol a súhlas na použitie ITP nevydal.

 Podľa ustanovenia **§ 4 ods. 2** zákona č. 166/2003 Z. z. v platnom znení na tento súd boli podané **3** žiadosti o súhlas na predĺženie lehoty na použitie ITP. Súd **2** žiadostiamvyhovel a lehotu predĺžil. Súd **1** žiadosť o predĺženielehotyzamietol**.**

 Na **krajské súdy** Slovenskej republiky a **Špecializovaný trestný súd,**  ako na súdy vecne príslušné bolo v I. polroku 2011 podaných **1519**  žiadostí o vydanie súhlasu na použitie ITP, podľa ustanovení **§ 4 ods. 1, § 4 ods. 2, § 5 ods. 1** zákona č. 166/2003 Z. z. v platnom znení.

 Súdy vyhoveli **1449** žiadostiam a vydali súhlas na použitie ITP, súhlas na predĺženie lehoty použitia ITP alebo dodatočný súhlas na použitie ITP. Súdy **70** žiadostí zamietli.

 Podľa ustanovenia **§ 4 ods. 1** zákona č. 166/2003 Z. z. v platnom znení bolo podaných **1444** žiadostí. Súdy vyhoveli **1411**  žiadostiam a súhlas na použitie ITP vydali. **33** žiadostí na vydanie súhlasu na použitie ITP zamietli.

 Podľa ustanovenia **§ 4 ods. 2** zákona č. 166/2003 Z. z. v platnom znení bolo podaných **70** žiadostí o vydanie súhlasu na predĺženie lehoty použitia ITP. Súdy vyhoveli **69** žiadostiam a súhlas na predĺženie lehoty ITP vydali. Súdy **1** žiadosť o vydanie súhlasu na predĺženie lehoty ITP zamietli.

 Podľa ustanovenia **§ 5 ods. 1** zákona č. 166/2003 Z. z. v platnom znení na vecne príslušné súdy bolo podaných **5** žiadostína udelenie dodatočného súhlasu na použitie ITP. Vecne príslušné súdy podaných **5** žiadostínaudeleniedodatočnéhosúhlasuna použitie ITP. Súdy vyhoveli všetkým žiadostiam a dodatočný súhlas dali.

 V I. polroku 2011 neboli odmietnuté dodatočné žiadosti použitia ITP podľa § 5

ods. 2 zákona č. 166/2003 Z. z. v platnom znení.

 **Policajný zbor Slovenskej republiky** (ďalej len „PZ“) podľa údajov vecne príslušných súdov podal v I. polroku 2011 celkom **1010** žiadostí o vydanie súhlasu na použitie ITP podľa **§ 4 ods. 1, § 4 ods. 2, § 5 ods. 1** zákona č. 166/2003 Z. z. v platnom znení.

 PZ podľa ustanovenia **§ 4 ods. 1** zákona č. 166/2003 Z. z. v platnom znení na vecne príslušné súdy podal **951** žiadostí. Súdy vyhoveli **932** žiadostiam a súhlas na použitie ITP vydali. **19**  žiadostí na vydanie súhlasu na použitie ITP zamietli.

Podľa ustanovenia **§ 4 ods. 2** zákona č. 166/2003 Z. z. v platnom znení PZ na súdy podal **54** žiadostí  o vydanie súhlasu k predĺženiu lehoty ITP. Súdy vyhoveli **53** žiadostiam. **1** žiadosť o vydanie súhlasu na predĺženie lehoty ITP, súdy zamietli.

 Podľa ustanovenia **§ 5 ods. 1** zákona č. 166/2003 Z. z. v platnom znení v I. polroku 2011 PZ podal **5** žiadostí na udelenie dodatočného súhlasu na použitie ITP. Vecne príslušné súdy všetkým žiadostiam na udelenie dodatočného súhlasu na použitie ITP vyhoveli.

 **Slovenská informačná služba** (ďalej len „SIS“) v I. polroku 2011 podala na vecne príslušný krajský súd podľa **§ 4 ods. 1** zákona č. 166/2003 Z. z. v platnom znení **314** žiadostí o vydanie súhlasu na použitie ITP. Krajský súd vyhovel **313**  žiadostiam a súhlas na použitie ITP vydal. Zamietol **1** žiadosťa nevydal súhlas na použitie ITP.

 V I. polroku 2011 SIS ani v jednom prípade nežiadala o predĺženie lehoty na použitie ITP podľa ustanovenia **§ 4 ods. 2** zákona č. 166/2003 Z. z. v platnom znení.

**Colná správa** podľa podkladov, ktoré boli vecne príslušnými súdmi predložené

v I. polroku roku 2011 podala **123** žiadostí o vydanie súhlasu na použitie ITP v zmysle ustanovení **§ 4 ods. 1, § 4 ods. 2** zákona č. 166/2003 Z. z. v platnom znení. Súdy vyhoveli **119** žiadostiam a súhlas na použitie ITP vydali. **4** žiadosti o vydanie súhlasu na použitie ITP zamietli.

 Podľa ustanovenia **§ 4 ods. 1** zákona č. 166/2003 Z. z. v platnom znení na vecne príslušné krajské súdy bolo podaných **111** žiadostí. Súdy vyhoveli **107** žiadostiam a súhlas na použitie ITP vydali. Súdy nevyhoveli **4** žiadostiam na povolenie súhlasu na použitie ITP.

 Podľa ustanovenia **§ 4 ods. 2** zákona č. 166/2003 Z. z. v platnom znení bolo podaných **12** žiadostí o predĺženie lehoty na použitie ITP. Vecne príslušné súdy vyhoveli všetkým **12** žiadostiam a lehotu na použitie ITP predĺžili.

 V I. polroku 2011 **Ministerstvom obrany SR - Vojenským** **obranným** **spravodajstvom** (ďalej len „VOS“)na vecne príslušný Krajský súd v Trenčíne, bolo predložených celkom **71** žiadostí o vydanie súhlasu na použitie ITP podľa **§** 4 **ods**. **1, § 4 ods. 2** zákonač.166/2003 Z. z. vplatnom znení.

 Žiadostí na vydanie súhlasu na použitie ITP podľa **§ 4 ods. 1** zákona č. 166/2003 Z. z. v platnom znení bolo podaných **67.** Súd vyhovel **58** žiadostiam a súhlas na použitie ITP vydal. Nevyhovel **9** žiadostiam a súhlas na použitie ITP nevydal.

 Podľa ustanovenia **§ 4 ods. 2** zákona č. 166/2003 Z. z. v platnom znení boli podané **4** žiadostí o súhlas na  predĺženie lehoty použitia ITP. Súd vyhovel všetkým žiadostiam a súhlas na predĺženie lehoty použitia ITP udelil.

 **MO SR - Vojenskou** **spravodajskou** **službou** (ďalej len „VSS“) na vecne príslušný Krajskýsúdv Trenčíne,bolapodaná **1** žiadosť o vydanie súhlasu na použitie ITP podľa **§ 4 ods. 1** zákona č. 166/2003 Z. z. v platnom znení. Súd tejto žiadosti vyhovel a súhlas na použitie ITP vydal.

 Podľa ustanovenia **§ 4 ods. 2** zákona č. 166/2003 Z. z. v platnom znení tento štátny orgán žiadosti o predĺženie súhlasu na použitie ITP na vecne príslušný súd nepodal.

 **Vecne** **príslušné** **krajské** **súdy a Špecializovaný** **trestný** **súd** (aj teraz s výnimkou Krajského súdu v Prešove) uviedli, že za I. polrok rok 2011  **nemajú** žiadne poznatky o využití informácií získaných použitím ITP, ako dôkazov v trestnom konaní. Súdy pri predkladaní správ o použití ITP aj za toto obdobie informovali, že evidenciu o využití informácií získaných použitím ITP, ako dôkazu v trestnom konaní, naďalej nevedú.

 Podľa vyjadrenia vecne príslušných súdov by taká evidencia o využití informácií získaných použitím ITP nebola spoľahlivá ani smerodajná. Súdy nemajú nijakú možnosť fyzicky overiť, či práve na podklade nimi vydaného súhlasu, na použitie ITP došlo k začatiu trestného stíhania.

 Prokurátor v trestnej veci, v ktorej bol daný súhlas na použitie ITP nemusí obžalobu podať na súde v tom kraji, ktorého krajský súd o vydaní súhlasu na použitie ITP rozhodol.

 V ustanovení § 20 Trestný poriadok prokurátorovi umožňuje založiť príslušnosť podaním obžaloby v inom kraji. O tomto postupe prokurátora však súd, ktorý rozhodol o vydaní súhlasu na použitie ITP nemá informáciu.

 Súdy vecne príslušné na vydávanie súhlasov na použitie ITP sa zhodli na tom, že informácie o využití poznatkov získaných v rámci použitia ITP ako dôkazov v trestnom konaní, môžu podávať len tie orgány, ktoré žiadosť o vydanie súhlasu na použitie ITP podali na súd vecne príslušný na také rozhodnutie.

 **Krajský súd v Prešove** ako jediný z vecne príslušných súdov v správe o použití ITP uviedol, že **cieľ použitia bol** v  I. polroku 2011 splnený v **77** veciach.  Z tohto počtu **4** vecineskončené v roku 2010 boli prevedené v evidencii do roku 2011 a začiatkom roka bol v nich daný súhlas na predĺženie použitia ITP.

 **Cieľ** **použitia** **nebol** v I. polroku 2011 splnený v **6**  veciach.

 V I. polroku  2011 z celkového počtu podaných žiadosti nebolo skončených **24** vecí.

 Všetky vecne príslušné súdy, ktoré podľa zákona č. 166/2003 Z. z. v platnom znení konajú o  ITP pri vedení evidencie postupujú jednotne, podľa § 34 - Vyhlášky Ministerstva spravodlivosti Slovenskej republiky z 11. novembra 2005, č. 543/2005 o Spravovacom a kancelárskom poriadku pre okresné, krajské, Špeciálny súd a vojenské súdy, v znení vyhlášky Ministerstva spravodlivosti Slovenskej republiky č. 417/2006 Z. z.

 **Súdy vecne príslušné na konanie o použití ITP podľa § 2 zákona č. 166/2003 Z. z. v  platnom znení vrátane Krajského súdu v Prešove, v I. polroku 2011 nezistili nezákonné použitie ITP.**

1. Zhoda v počte podaných žiadostí a v počte vydaných súhlasov na použitie ITP v I. polroku 2011 bola potvrdená Krajským súdom Bratislava. [↑](#footnote-ref-2)
2. Sú stále aktuálne alebo im plynie 30 – dňová lehota na ich vyhodnotenie po ukončení. [↑](#footnote-ref-3)